თამაზ იმნაიშვილი

თამაზ იმნაიშვილი (დ. 28 ივლისი, 1954, თბილისი, საქართველოს სსრ, სსრ კავშირი) — ქართველი და საბჭოთა სპორტსმენი (სასტენდო და ტყვიის სროლა). საბჭოთა კავშირის სპორტის დამსახურებული ოსტატი (1981). საერთაშორისო კატეგორიის მსაჯი. საქართველოს ეროვნული ოლიმპიური კომიტეტის ვიცე-პრეზიდენტი (1994–2004). საქართველოს სროლის სახეობათა ეროვნული ფედერაციის ვიცე-პრეზიდენტი 1992 წლიდან. ღირსების ორდენის კავალერი.

ბიოგრაფია
ევროპის შვიდგზის ჩემპიონი გუნდურ პირველობაში (1977, 1978, 1980, 1981, 1984, 1985, 1987). ევროპის თასის მფლობელი პირად პირველობაში (1987). სსრკ ხალხთა VI სპარტაკიადის ჩემპიონი პირად ჩათვლაში (1975). სსრკ მრავალგზის ჩემპიონი და პრიზიორი პირად და გუნდურ პირველობაში. მსოფლიოს აბსოლუტური რეკორდსმენი (1996, 125 ქ 125-იდან). გივი შენგელიასთან და დავით ქვათაძესთან ერთად მსოფლიო თასის გათამაშეების (1995) მე-3 პრიზიორი გუნდურ ჩათვლაში.

ოლიმპიური თამაშების სამგზის მონაწილე: XXII და XXVI ოლიმპიურ თამაშებში (1980, მოსკოვი და 1996, ატლანტა) აჩვენა IX შედეგი, XXIV ოლიმპიური თამაშების (1988, სეული) წინასწარ შეჯიბრებაში მოაგროვა 146 ქულა (150-იდან) და სსრკ ნაკრების კიდევ სამ წევრთან ერთად 24 ფინალისტს შორის მოხვდა. ტურნირის ორგანიზატორებმა სსრკ ნაკრების ხელმძღვანელობას ოთხიდან ერთი ფინალისტის მოხსნა დაავალეს, მწვრთნელებმა კი არჩევანი ქართველ სპორტსმენზე შეაჩერეს და იგი ფინალს მიღმა დატოვეს; გამოქვეყნებული აქვს ხუთი სტატია; საკანდიდატო დისერტაცია დაიცვა ბიოლოგიაში 1988 წელს; მისი ბიოგრაფია შეტანილია ატლანტის ოლიმპიადისადმი მიძღვნილ ცნობარში. 

 ძირითადი შედეგები 
წელიტურნირიმასპინძელიადგილი1977ევროპის ჩემპიონატიდორჩესტერი, დიდი ბრიტანეთი1978ევროპის ჩემპიონატიზული, გდრ1979მსოფლიო ჩემპიონატიმონტეკატინი, იტალია1980ევროპის ჩემპიონატისარაგოსა, ესპანეთი1981ევროპის ჩემპიონატიმოსკოვი, სსრკ1981მსოფლიო ჩემპიონატიტუკუმანი, არგენტინა1982ევროპის ჩემპიონატიმონტეკატინი, იტალია1984ევროპის ჩემპიონატისარაგოსა, ესპანეთი1984ევროპის ჩემპიონატისარაგოსა, ესპანეთი1985ევროპის ჩემპიონატიანტიბი, საფრანგეთი1985ევროპის ჩემპიონატიანტიბი, საფრანგეთი1987ევროპის ჩემპიონატი (გაერთიანებული)ლახტი, ფინეთი1990მსოფლიო ჩემპიონატი (გაერთიანებული)მოსკოვი, სსრკ1993მსოფლიო ჩემპიონატიტუკუმანი, არგენტინა1995მსოფლიო ჩემპიონატინიქოზია, კვიპროსი

 ლიტერატურა 

 ვინ ვინაა საქართველოში: ქართული ბიოგრაფიული ცნობარი, გვ. 94, თბ., 1996–97.


 პერიოდიკა 

 რესპუბლიკაში საუკეთესონი // „ლელო“, 31 დეკემბერი, 1981, № 250 (7061), გვ. 1.

 რესურსები ინტერნეტში 

 თამაზ იმნაიშვილი — ქართული სპორტი
 თამაზ იმნაიშვილი — მემატიანე

სქოლიო

კატეგორია:დაბადებული 28 ივლისი
კატეგორია:დაბადებული 1954
კატეგორია:თბილისში დაბადებულები
კატეგორია:საქართველოს ღირსების ორდენის კავალრები
კატეგორია:ქართველი მსროლელები
კატეგორია:საბჭოთა კავშირის სპორტის დამსახურებული ოსტატები
კატეგორია:ცოცხალი ადამიანები